VIDEO Don Carlo și restul! De ce este Carlo Ancelotti, proaspăt campion cu Real Madrid, antrenorul numărul 1 din istorie
Ultima ”ispravă” a tehnicianului italian este câștigarea unui nou titlu în Spania.
Real Madrid a devenit matematic noua campioană a Spaniei, cu patru etape înainte de finalul sezonului din LaLiga, după 3-0 cu Cadiz și Girona - Barcelona 4-2.
Brahim Diaz, Jude Bellingham și Joselu au marcat pentru trupa lui Carlo Ancelotti în succesul cu Cadiz.
Pentru Real Madrid este titlul cu numărul 36 în campionatul Spaniei, în timp ce Ancelotti își trece al doilea campionat câștigat alături de Los Blancos, după cel din sezonul 2021-2022.
”Don Carlo” ajunge astfel la 28 de trofee în cariera de antrenor, el fiind în continuare singurul tehnician din lume cu 4 trofee Champions League câștigate (două cu AC Milan, două cu Real Madrid) și la fel singurul cu titluri obținute în fiecare ligă din Top 5 campionate europene (Premier League, Serie A, La Liga, Bundesliga și Ligue 1)!
Trofeele cucerite de antrenorul Carlo Ancelotti
Juventus Torino: Cupa UEFA Intertoto (1999)
AC Milan: Serie A (2004), Coppa Italia (2003), Supercoppa Italiana (2004), UEFA Champions League (2003, 2007), Supercupa Europei (2003, 2007), Campionatul Mondial al Cluburilor (2007)
Chelsea: Premier League (2010), FA Cup (2010), Supercupa Angliei (2009)
Paris Saint-Germain: Ligue 1 (2013)
Real Madrid: La Liga (2022, 2024), Copa del Rey (2014, 2023), Supercupa Spaniei (2021/2022, 2023/2024), UEFA Champions League (2014, 2022), Supercupa Europei (2014, 2022), Campionatul Mondial al Cluburilor (2014, 2022)
Bayern Munchen: Bundesliga (2017), Supercupa Germaniei (2016, 2017)
Urmăriți SPORT.RO și pe Google News